p

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0001/2023-58

Datum: 22.4.2024

**ZAPISNIK 14. SEJE NADZORNEGA ODBORA OBČINE ŽIROVNICA**

ki je bila v ponedeljek 22. aprila 2024, ob 16.00 uri, v prostorih Občine Žirovnica; Breznica 3, Žirovnica.

Prisotni člani NO: Urška Zoya Vidmar, mag. Franc Zupan, Simo Narić

Ostali prisotni: Petra Žvan

Predsednica nadzornega odbora je pozdravila vse prisotne in ugotovila, da so na seji prisotni vsi člani NO in je seja sklepčna.

V nadaljevanju je predsednica NO predlagala sledeči nov dnevni red seje:

1. **Potrditev zapisnika 13. redne seje NO z dne 8.4.2024 in pregled realizacije sklepov zadnje seje**
2. **PP 1901, 1903, 1911, 1912 (namenska poraba občinskega denarja, preveritev pravilnika za oprostitev oziroma dodatno znižanje plačila vrtca staršev in pregled investicijskega vzdrževanje OŠ Žirovnica)**
3. **Vprašanja in pobude**

Člani NO so glasovali o dnevnem redu seje:

Prisotni: 3

Za: 3

Proti: /

Predsednica NO je ugotovila, da je bil dnevni red sprejet.

**AD1. Potrditev zapisnika 13. redne seje NO in pregled realizacije sklepov zadnje seje**

Na zapisnik ni bilo pripomb, zato je bil na glasovanje dan naslednji

**SKLEP številka 39:**

**Potrdi se zapisnik 13. redne seje Nadzornega odbora Občine Žirovnica z dne 8.4.2024.**

Prisotni: 3

Za: 3

Proti: /

**AD 2. PP 1901, 1903, 1911, 1912 (namenska poraba občinskega denarja, preveritev pravilnika za oprostitev oziroma dodatno znižanje plačila vrtca staršev in pregled investicijskega vzdrževanje OŠ Žirovnica)**

Predsednica je povedala, kaj obsega nadzor in katera dokumentacija je bila predložena članom NO po elektronski pošti.

Člani no prosijo da OŠ Žirovnica predloži vse najemne pogodbe, ki so bile sklenjene za leto 2023, vse veljavne cenike.

Občina predloži: račune za vrtce v mesecu maju 2023, s prilogami in pogodbe z zasebnimi vrtci, račun OŠ Žirovnica za vrtec za mesec julij in avgust 2023.

PP 1911, predloži se vse račune za mesec november 2023 (plačani 29.12.2023), ter zahtevek za dodatni program plačan dne 4.10.2023, predloži se tudi pogodba o sofinanciranju OŠ Žirovnica za leto 2023.

OŠ Žirovnica naj predloži vso dokumentacija za realizirane investicijske odhodke na postavki 1912 (nabava konvekcijske peči: eventuelno javno naročilo – zbiranje ponudb oz druga dokumentacija, s katero razpolaga OŠ Žirovnica)

OŠ Žirovnica naj predloži tudi konto kartico stanja odprtih postavk po posameznih dolžnikih, za oskrbnine v vrtcu na dan 31.12.2023, ločeno po ročnosti terjatev (zapadle in nezapadle), z obrazložitvijo ukrepov za izterjavo. Prosijo tudi za pravilnik oziroma drugo pravno podlago na osnovi katere se odobri obročno plačilo zapadlih dolgov.

Člani NO prosijo za pojasnilo glede skupine kontov 92 vezanih na projekt Erasmus vrtec 2018/2020 in Erasmus šola 2019/2021, zanima jih ali so ti prihodki že realizirani. Prosijo za obrazložitev stanja na skupini kontov 92.

Prosijo za obrazložitev vsebine prihodkov iz izvajanja javne službe – pridobljeni na trgu, vsebine prihodkov pridobljenih na trgu in vsebine prihodkov ustanovitelja z obrazložitvijo odstopanj leta 2023 glede na leto 2022. (tabela 2 na strani 10, Letnega poročila OŠ Žirovnica za leto 2023)

OŠ Žirovnica prosijo za pojasnilo navedb na strani 40 LP 2023, kjer je navedeno, koliko je bilo nadomestil osebnih dohodkov za boleznine v breme ZZZS, obenem pa je na strani 39 LP 2023 navedeno, da zavod ni prejel nobenih prihodkov od refundacij.

Po razpravi so člani NO sprejeli naslednji sklep

**SKLEP številka 40:**

**Člani NO zaprošajo za dodatno dokumentacijo v zvezi z postavkami PP 1901, 1903, 1911, 1912, ki so navedene pri tej točki.**

Prisotni: 2

Za: 2

Proti: /

**AD 3. Vprašanja in pobude**

Naslednja seja bo 13.5.2024 ob 16.00 uri, obravnava se PP 19.

Seja je bila zaključena ob 18.20 uri.

Zapisala:

Petra Žvan, univ.dipl.ekon.

**Urška Zoya Vidmar, mag.prav.in manag.neprem.**

**Predsednica**